**URAD PREDSEDNIKA REPUBLIKE**

**DRŽAVNI ZBOR REPUBLIKE SLOVENIJE**

**DRŽAVNI SVET REPUBLIKE SLOVENIJE**

**USTAVNO SODIŠČE REPUBLIKE SLOVENIJE**

**RAČUNSKO SODIŠČE REPUBLIKE SLOVENIJE**

**VARUH ČLOVEKOVIH PRAVIC REPUBLIKE SLOVENIJE**

**DRŽAVNA REVIZIJSKA KOMISIJA REPUBLIKE SLOVENIJE**

**INFORMACIJSKI POOBLAŠČENEC REPUBLIKE SLOVENIJE**

**KOMISIJA ZA PREPREČEVANJE KORUPCIJE REPUBLIKE SLOVENIJE**

**DRŽAVNA VOLILNA KOMISIJA**

**FISKALNI SVET**

**ZAGOVORNIK NAČELA ENAKOSTI**

**VRHOVNO SODIŠČE REPUBLIKE SLOVENIJE**

**VRHOVNO DRŽAVNO TOŽILSTVO**

**DRŽAVNO ODVETNIŠTVO**

**OBČINE**

**ZDRUŽENJE OBČIN SLOVENIJE**

**SKUPNOST OBČIN SLOVENIJE**

**ZDRUŽENJE MESTNIH OBČIN SLOVENIJE**

**MINISTRSTVA**

**ORGANI V SESTAVI MINISTRSTEV**

**VLADNE SLUŽBE**

**UPRAVNE ENOTE**

Številka: 0100-26/2019/13

Datum: 16. 1. 2019

**Zadeva: Veljavnost drugega odstavka 7. člena Zakona o sistemu plač v javnem** **sektorju (omejitev 57. plačnega razreda) - obvestilo**

Spoštovani,

Ministrstvo za javno upravo prejema različna vprašanja glede realizacije Dogovora o plačah in drugih stroških dela v javnem sektorju ter aneksov h kolektivnim pogodbam dejavnosti in poklicev, ki sta jih vladna in sindikalna stran podpisali 3. decembra 2018 in so bili objavljeni v Uradnem listu št. 80/18, med drugim tudi glede veljavnosti določbe drugega odstavka 7. člena Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17 in 84/18, v nadaljevanju: ZSPJS).

Določba drugega odstavka 7. člena ZSJSS, ki določa, da je v plačnih podskupinah od C1 do J3 na delovnih mestih in v nazivih mogoče doseči največ 57. plačni razred, se ni spremenila, prav tako še vedno velja omejitev, da je na delovnih mestih in v nazivih mogoče doseči največ 57. plačni razred tudi za plačno skupino K (plačno podskupino K1).

V aneksih h kolektivnim pogodbam dejavnosti in poklicev, s katerimi se delovna mesta in nazivi v javnem sektorju v skladu s 13. členom ZSPJS uvrščajo v plačne razrede, ki so bili objavljeni v Uradnem listu št. 80/18 in s katerimi so se povišale uvrstitve delovnih mest in nazivov, je bila določba drugega odstavka 7. člena ZSPJS striktno upoštevana tako, da najvišja uvrstitev delovnih mest in nazivov v višji plačni razred ni presegla 57. plačnega razreda.

Navedeno konkretno pomeni, da so bili javni uslužbenci, ki bi bili zaradi povišanja uvrstitve delovnega mesta in naziva v višji plačni razred kot posledice povišanj plačnih razredov zaradi razrešitve stavkovnih zahtev npr. uvrščeni v 58. plačni razred, ob upoštevanju drugega odstavka 7. člena ZSPJS dejansko uvrščeni v 57. plačni razred in ne v 58. plačni razred.

S spoštovanjem,

Rudi Medved

 minister

Poslano:

* naslovnikom - po elektronski pošti